כנס בינלאומי העוסק בחייו ובמורשתו של סר משה מונטיפיורי, האיש מאחורי טחנת הרוח המפורסמת ומציג את פועלו כמעורר השראה ורלוונטי גם לישראל של ימינו אנו. משה מונטיפיורי היה יהודי דתי ובו בזמן איש מתון, בעל ערכים חברתיים חזקים שתמך וסייע ליהודים באשר הם בין אם היו חברים בקהילתו ובין אם לאו, וכן ללא יהודים. הוא שמר על זהותו הספרדית אך עבר בין עולמות שונים יהודיים ולא יהודיים כאחד ואף גישר על פערים בין דתיים וחילונים, בין אשכנזים לספרדים. הוא ראה בהונו ובממונו ברכה המלווה במחויבות ואחריות לנתינה ולפילנתרופיה.
את הכנס תלווה תערוכה קטנה בגלריה דוויק על חייו ועבודתו של משה מונטיפיורי. קטעי ארכיון ועיתונות היסטוריים ומסמכים חשובים נוספים לצד פריטים אישיים של מונטיפיורי הקשורים לאספקטים שונים בחייו. יהדותו, משפחתו ועוד.
במהלך הכנס ניתן יהיה באמצעות עמדות מחשב לצפות בחומר ארכיוני, קטעי עיתונות היסטוריים ומסמכים נוספים. כמו כן באמצעות תוכנה מיוחדת ניתן יהיה לחקור מאגר מידע אינטראקטיבי המחובר לבדיקת מרשם האוכלוסין של אותה התקופה בארץ ישראל ובסביבותיה: אלכסנדריה, צידון ובירות שנערכו ע"י סר משה מונטיפיורי בין השנים 1839-1876.
בנוסף ניתן יהיה לצפות במהלך הכנס באוסף ממוחשב של מבחר מהברכות שנשלחו חמשה מונטיפיורי ביום הולדתו המאה.
מפקד האוכלוסין והעדויות יוצגו באולם פוסטל. במהלך יום חמישי ניתן יהיה להעזר במומחיות רוז פלדמן, בילי שטיין ומטילדה תג'ר שיענו על שאלות הקהל בהפסקות.
הכנס יערך במרכז הכנסים ע"ש קונרד אדנאואר, במשכנות שאננים אותה הקים מונטיפיורי בימים רביעי-שישי, 27-29.11.2013 נר ראשון ושני של חנוכה, עם טובי הדוברים מהארץ ומחו"ל.
הכנס יתנהל בעברית ובאנגלית וילווה בימים חמישי ושישי בתרגום סימולטני. אירועי הפתיחה ביום רביעי יערכו באנגלית ללא תרגום.
עלות הכנס: 100 ₪ ליום. 250 ₪ לכנס כולו כולל כיבוד קל. הטעימות ביום שישי, הסיורים והפעילויות במתחם הילדים הם במחיר נוסף. מספר המקומות מוגבל. מומלץ להזמין מקום מראש.
"חלומות ורוח" בעקבות חזונו ומפעליו של משה מונטיפיורי בירושלים, סיור בהדרכת יד יצחק בן צבי.
נצא לסיור בעקבות מפעליו החלוציים של משה מונטיפיורי בירושלים: מפעלים שנבנו ובוצעו במלואם, מפעלים שנבנו על ידי אחרים ומפעלים שנותרו בגדר רעיון וחלום. נכיר את השפעתו של משה מונטיפיורי על היהודים בירושלים ועל הציבור הירושלמי הכללי, ונראה מה מכל זה נשאר עד היום.
מסלול: תחנת הרכבת הראשונה, טחנת הקמח, משכנות שאננים, ימין משה.
עלות הסיור: 50 ₪ למשתתף.
20:30-21:30 – קונצרט פתיחה: לדינו בלונדון – מוסיקה מעולמו של מונטיפיורי.
חלק ראשון: קטעי חזנות בביצוע אליוט אלדרמן, לונדון, ודניאל חלפון, ירושלים.
חלק שני: שירי בביצוע גלית גיאת, שחקנית, זמרת וכוכבת טלוויזיה. שחקנית ראשית במחזמר "בוסתן ספרדי" .
הרצאת הפתיחה תציג דיוקן של משה מונטיפיורי ואשתו ג'ודית' בהקשר ההיסטורי בדגש על היכולת הייחודית לאמץ שתי זהויות – יהודית ואנגלית – עובדה שגרמה לרבים אחרים למתח ולקונפליקט. כמו כן תעסוק ההרצאה בחיפוש אחר איזון והרמוניה בין עולמות הדת והפוליטיקה והמחויבות למסורת – היהודית והאנגלית כאחת, ובאותה עת הוא קבלה של שינויים חברתיים. בנוסף תסקור ההרצאה את היכולת להפיק תועלת מן הטכנולוגיה והקדמה לטובת הכלל.
(בריטניה), עמיתת מחקר בברסנוס קולג', אוקספורד והמחברת של הביוגרפיה עטורת הפרסים אודות משה מונטיפיורי.
רב שיח: הדיון ידגיש את החשיבות של מודל שכזה בו נוצר גשר בין מסורת וחידוש.
ר' גדעון סילבסטר, הרב הישראלי של United Synagogue והמנהל החינוכי של השלוחה הישראלית של "רנה קסין" ליהדות ולזכויות אדם. (מנחה).
המניעים של מונטיפיורי לבניית פרויקטים בירושלים, רצונו ליצור קהילה עצמאית מבחינה כלכלית, והעברת התושבים מהעיר העתיקה לשכונת ימין משה.
13:00-13:40 הרצאת פתיחה: דוד קרויאנקר – אדריכל וחוקר במכון ירושלים לחקר ישראל, שפרסם ספרים רבים על האדריכלות בירושלים. עוסק בתיעוד הארכיטקטוני-היסטורי של האדריכלות הירושלמית, התפתחותה של העיר ושימור ושיקום של שכונות ומבנים בה.
13:40-14:15 רב שיח: החשיבות של דיור בר השגה למשפחות צעירות לצד בתי נופש המאוכלסים רק לזמן קצר במהלך השנה.
מרק סופר, נשיא הקרן לירושלים, לשעבר שגריר ישראל בהודו ואיש משרד החוץ.
נעמי צור, סגנית ראש עירית ירושלים. במסגרת תפקידה אחראית לתכנון אסטרטגי, איכות הסביבה, קיימות ושימור היסטורי של העיר.
היחס השווה של מונטיפיורי כלפי אשכנזים וספרדים. רצונו לתמוך ביהודים ללא קשר לארצות מוצאם ומעמדם החברתי וניסיונו להימנע ממחלוקות ומכיתות שאיימו לחלק את העם היהודי.
הרצאת הפתיחה תגלה חלק מן המכתבים הרבים שנשלחו במהלך השנים למשה מונטיפיורי ובמיוחד לרגל יום הולדתו המאה כסמל להיותו של מונטיפיורי גורם מאחד ומלכד ביהדות. ההרצאה תדון במהות האחדות כפי שהיא באה לידי ביטוי במסמכים הרבים שנשלחו מקהילות אשכנזיות וספרדיות ע"י יחידים, מוסדות, אגודות והקהילה עצמה. מחויבותו של מונטיפיורי לארץ ישראל ולנדבנות ומעורבותו בהגנה על קהילות יהודיות נרדפות ברחבי העולם מחזקות את האחדות היהודית בסוף המאה ה – 19.
15:40-16:15 רב שיח: ערכי האחדות הרלוונטיים גם לימינו אנו.
ח"כ ד"ר עליזה לביא, חברת כנסת מטעם "יש עתיד" ויו"ר הועדה לקידום מעמד האישה. מרצה בכירה לתקשורת בבית הספר לתקשורת באוניברסיטת בר-אילן וסופרת. מחקריה עוסקים בתקשורת, מגדר ורב-תרבותיות, וספריה עוסקים במקומן של נשים ביהדות, ובשאלות של זהות ושייכות.
אלי עמיר, סופר ישראלי. בוגר האוניברסיטה העברית בירושלים בשפה ובספרות ערבית ובהיסטוריה של המזרח התיכון. שימש במגוון תפקידים בתחום העלייה, הקליטה והחינוך.
מה הניע את מונטיפיורי להיות נדבן ותורם, מי היו הנהנים העיקריים מנדיבותו.
17:00-17:40 הרצאת פתיחה: פרופ' ישראל ברטל, היסטוריון ישראלי, פרופ' בחוג להיסטוריה של עם ישראל באוניברסיטה העברית בירושלים ולשעבר דיקן הפקולטה למדעי הרוח. יו"ר החברה ההיסטורית הישראלית. כמה מעבודותיו הוקדשו למקומה של הפילנתרופיה היהודית בעיצוב הישוב, והוא אחד הראשונים שעמד על מורכבות מניעיו ומעשיו של משה מונטיפיורי בזיקתם ליישוב בין 1875-1827.
17:40-18:15 רב שיח: ההשלכות הפילנתרופיות בימינו אנו הן בצד הנותן והן בצד המקבל.
פרופ' בני גדרון –מייסד ומנהל לשעבר של המרכז הישראלי לחקר המגזר השלישי, אוניברסיטת בן גוריון. כיום פרופ' למיזמים עסקיים-חברתיים, ביה"ס למנהל עסקים, המכללה למנהל, ראשון לציון.
מילנה זיידלר – סגנית מנהלת הספרייה לזכר ליאופולד מולר, המרכז ללימודי יהדות, אוקספורד.
רות חשין – יו"ר ראש דירקטוריון, משכנות שאננים ונשיאת קרן ירושלים לשעבר.
ריק סופר, מנכ"ל The Capital Holdings Funds – יוזמה משותפת של אדמונד רוטשילד ו – RIT – Capital Partners, (יו"ר לורד ג'ייקוב רוטשילד) ונאמן קרן מונטיפיורי, לונדון.
מושב זה יציג מסמכים מרתקים הנמצאים ברשות הציבור הרחב וקשורים למונטיפיורי ולעבודתו.
יו"ר: פרופ' שלום צבר – חוקר אמנות יהודית ופולקלור יהודי והשוואתי באוניברסיטה העברית, ירושלים, שידון במשה מונטיפיורי ובאמנות יהודית.
מילנה זידלר – סגנית מנהלת הספרייה לזכר ליאופולד מולר, המרכז ללימודי יהדות, אוקספורד.
אילנה טהאן- אוצרת ראשית, לימודי יהדות ונצרות, הספרייה הבריטית.
כל משתתף יתאר בקצרה את המסמכים הנמצאים באוספים שהוא מופקד עליהם ויתמקד במסמך מיוחד אחד מכל אוסף ואוסף.
המושב יתנהל באנגלית, ללא תרגום סימולטני.
ענייני ההלכה שהעסיקו את מונטיפיורי בימי חייו וענייני הלכה המעסיקים את משמרי זכרו ומורשתו בימים אלה.
הרב דוד אבנר – ראש ישיבת "ארץ הצבי", ירושלים (מנחה).
ליידי ג'ודית מונטיפיורי, אשתו של משה מונטיפיורי כתבה ספר בישול שאפשר לחברי הקהילה היהודית ספרדית-פורטוגזית בלונדון לבשל מאכלים אנגליים כשרים. מומחים בתחום הקולינריה ידונו במאכלים אלו.
במקביל לכנס, ביום שישי (29.11) יפעל מתחם הילדים באולם ג'ינוגלי, משכנות שאננים החל בשעה 09:00 ועד השעה 13:30. הפעילויות במתחם מיועדות לילדים בגילאי 4-9. במתחם סדנאות יצירה הקשורות בחנוכה (יצירת סביבוני רוח) ובמונטיפיורי (קופת קסם ושבשבות).
מחיר: 25 ₪ לילד. מבוגר לא משלם.
מספר המקומות מוגבל. מומלץ להזמין מקומות מראש.
משתתפי ואורחי הכנס מוזמנים לתפילות שבת בנוסח ספרדי-פורטוגזי בבית הכנסת הספרדי בימין משה, סמוך למשכנות שאננים.